న్యూఢిల్లీ: పార్లమెంటు సభ్యులు, శాసనసభ్యులపై ఉన్న కేసులు ఏళ్ల తరబడి పెండింగ్లోనే మగ్గుతుండటాన్ని సుప్రీంకోర్టు సీరియస్గా తీసుకుంది. ఎంపీలు, ఎమ్మెల్యేలపై పెండింగ్ కేసుల సత్వర పరిష్కారానికి ఫాస్ట్ ట్రాక్ కోర్టుల తరహాలో ప్రత్యేక కోర్టులు ఏర్పాటు చేయాలని కేంద్రానికి తెలిపింది. ప్రత్యేక కోర్టులు ఏర్పాటు చేయడానికి ఎంత అవుతుందో అంచనా వేసి చెప్పాలని కూడా అత్యున్నత న్యాయస్థానం కేంద్రాన్ని అడిగింది. ఎమ్మెల్యేలు, ఎంపీలపై నేరం రుజువైతే వారు ఎన్నికల్లో పోటీ చేయకుండా జీవితకాలం నిషేధం విధించాలని సుప్రీంకోర్టుకు ఎన్నికల కమిషన్ తాజాగా తెలిపిన నేపథ్యంలో సుప్రీంకోర్టు తీసుకున్న ప్రత్యేక కోర్టుల నిర్ణయం ప్రాధాన్యం సంతరించుకుంది. నేరం రుజువైన రాజకీయ నేతలను జీవితకాలం మరో ఎన్నికల్లో పోటీ చేయకుండా నిషేధం విధించాలని న్యాయవాది అశ్వని ఉపాధ్యాయ వేసిన పిల్పై సుప్రీంకోర్టు విచారణ జరుపుతూ ఈసీ అభిప్రాయాన్ని కూడా తెలుసుకుంది.
newdhilly: paarlamentu sabhyulu, saasanasabhyulapai unna kesulu ella tarabadi pendinglone maggutundataanni supreenkortu seeriyasga teesukundi. empeelu, emmelyelapai pending kesula satvara parishkaaraaniki fast track kortula tarahaalo pratyeka kortulu erpaatu cheyalani kendraaniki telipindi. pratyeka kortulu erpaatu cheyadaaniki entha avutundo anchana vesi cheppaalani kuudaa atyunnata nyaayasthaanam kendraanni adigindi. emmelyelu, empeelapai neram rujuvaite vaaru ennikallo poty cheyakunda jeevitakaalam nishedham vidhinchaalani supreenkortuku ennikala kamishan taajaagaa telipina nepathyamlo supreenkortu teesukunna pratyeka kortula nirnayam praadhaanyam santarinchukundi. neram rujuvaina rajakeeya nethalanu jeevitakaalam maro ennikallo poty cheyakunda nishedham vidhinchaalani nyaayavaadi ashwani upadhyaya vesina pilpai supreenkortu vichaarana jaruputuu eesee abhipraayaanni kuudaa telusukundi.